星期日下午兩點等左大約15分就可以入座，叫左碗錦麗生熟牛肉河，朋友食生牛肉河，再加多個法式牛油蒜蓉雞翼。叫生熟牛肉河就可以兩樣都試哂，牛味好濃郁，又唔會韌！個湯底真係一流，清得黎又好濃郁唔會油，食完啲河粉會忍唔住飲多幾啖！河粉會配一杯配料，有芽菜青檸同香茅葉，鐘意食既朋友可以無限添加。個雞翼好好食啊，一定要食！好香口，外面脆，又唔會炸過龍，正啊！餐廳裝飾都算有心機，一張圓枱坐7至8人，需要搭枱，不過唔會好逼，都坐得舒服。